|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj për “Për disa shtesa dhe ndryshime në Ligjin Nr. 157/2013 “Për masat kundër financimit të terrorizmit”  i ndryshuar | |
| **MINISTRIA UDHËHEQËSE** | Ministria e Financave dhe Ekonomisë | |
| **FAZA E POLITIKËS/VLERËSIMIT TË NDIKIMIT** | Finale | |
| **BURIMI I PROPOZIMIT TË POLITIKËS** | Jo e zbatueshme | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Plani i Veprimit për adresimin e rekomandimeve të Komitetit Moneyval/ Vendimi nr. 01, datë 04.09.2018 i Komitetit të Bashkërendimit të Luftës Kundër Pastrimit të Parave (KBLKPP) | |
| **DATA E KONSULTIMIT PUBLIK** | 11.02.2019 | |
| **DATA E VLERËSIMIT TË NDIKIMIT** | 13.02.2019 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po, 14.02.2019 | |
| **NUMRI I VLERËSIMIT TË NDIKIMIT** | [2019 - MFE - 07] | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | ashiqerukaj@fint.gov.al  Tel:       +355 4 224 0691 | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Me ketë projektligj synohet përmbushja e detyrimeve që rrjedhin nga Rekomandimi 6 i FATF dhe kriteret përkatëse të këtij rekomandimi, i cili në tërësi është vlerësuar si pjesërisht i përmbushur. Vlen të evidentohet rëndësia e posaçme e përmbushjes së detyrimeve që rrjedhin nga Rekomandimi 6 pasi është në grupin e atyre që konsiderohen kyçe në sistem parandalues dhe goditës ndaj terrorizmit dhe financimit të tij.  Në pasqyrim të gjetjeve të raportit për pjesën takuese dhe në funksion të rritjes së efektivitetit dhe përputhshmërisë teknike të sistemit në parandalim të financimit të terrorizmit dhe zbatim në kohë dhe me efektivitet të masave të kërkuara nga Këshilli i Sigurimit të OKB, janë përpiluar dhe amendamentet që përmban ky projektligj.  Ligji “Për parandalimin e pastrimit të parave”, nuk përcakton veprimet që duhen kryer nga subjektet raportuese në bazë të urdhërit të bllokimit . Përkufizimi I fondeve dhe pasurive nuk përfshin pasuritë e trupëzuara dhe të patrupëzuara, duket se nuk përfshin shprehimisht burimet ekonomike duke bërë referencë vetëm tek depozitat bankare. Gjithashtu, Ligji nuk parashikon nëse mekanizmi i bllokimit do të shtrihet tek fondet të cilat nuk janë në pronësi por janë nën kontrollin e personave të shpallur, si dhe tek fondet e referuara shprehimisht në bazë të kritereve 6.5(b)ii deri 6.5(b)iv.  Ligji aktual, nuk përmban ndonjë detyrim të shprehur për të zbatuar drejtpërsëdrejti sanksionet e OKB-së kundër financimit të terrorizmit. Duke qenë se ligji nuk përkufizon konceptin “bllokim” është e paqartë çfarë veprimi do kryhet nga subjekti raportues.  Për subjektet raportuese nuk parashikohet detyrimi për të kryer veprime të mëtejshme dhe  këto subjektet nuk janë të ngarkuara me detyrimin e bllokimit pa vonesë.  Me përjashtim të subjekteve raportuese, detyrimi për bllokimin e fondeve dhe aseteve të personave të shpallur nuk shtrihet tek asnjë person tjetër.Mungojnë mekanizmat bllokues për rastet e agjencive ligjzbatuese. Vonesat në pasqyrim mund të rezultojnë në njoftim paraprak de facto të personave apo enteve të interesuara.  Shqipëria ka një mekanizëm formal për identifikimin e subjekteve potenciale për shpallje. Sidoqoftë, kriteret e përdorura nga autoritet kombëtare për identifikimin duket se nuk mbulojnë sipërmarrjet që lidhen me personat apo entet e shpallura siç parashikohet nga Rezolutat përkatëse të Këshillit të Sigurimit të OKB-së  Nuk parashikohet ndonjë detyrim që të ndiqen proçedurat dhe formularët standard , siç janë miratuar nga Komitetet relevante. Në Shqipëri nuk ka asnjë parashikim ligjor të posaçëm që cakton proçedurat për të kërkuar nga shtete tjera zbatimin e masave në kuadët të mekanizmit të ngrirjes, dhe sigurimin e informacionit identifikues.  Kështu që, edhe pse Shqipëria ka marrë hapa për të përshpejtuar zbatimin e sanksioneve që lidhen me terrorizmin, kjo është sidoqoftë akoma e papajtueshme me kërkesën për t’i zbatuar sanksionet “pa vonesë”. Implementimi i Rezolutave të Këshillit të Sigurimit nuk mund t’i nënshtrohet diskrecionit. Në ligj mungojnë proçedurat për zhbllokimin e fondeve të përsonave apo enteve të prekur padrejtësisht si dhe proçedurat për paraqitjen e kërkesave për heqje nga lista e personave të shpallur pranë Komiteteve sanksionuese të OKB-së 1267/1989 dhe 1988.  Për rrjedhoje lind nevoja e krijimit të një baze ligjore për adresimin e mangësive për aq sa është fushë e zbatimit të ligjit të propozuar. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat e propozimit janë:   1. Të përafrohet kuadri ligjor ne masën 100% me rekomandimet e Grupit të Posaçëm të Veprimit Financiar. 2. Krijimi i kuadrit ligjor për të bërë të mundur zbatimin nga Republika e Shqipërisë të detyrimit që rrjedh nga neni 13 i Konventës nr. 198 të KiE, “Për pastrimin, kërkimin, kapjen dhe konfiskimin e produkteve të krimit dhe për financimin e terrorizmit” ratifikuar nga Republika e Shqipërisë me ligjin nr.9646 datë 27.11.2006. 3. Të rritet aftësia e vendit për të zbuluar dhe goditur kërcënimet për financimit të terrorizmit; 4. Të parandalohet hyrja e fondeve në mbështetje të terrorizmit 5. Të zbulohen pasuritë dhe fondet e mbajtura nga personat e shpallur dhe ndalimet; 6. Të Impelemntohen dhe zbatohen sanksione financiare specifike në përputhje me procedurat dhe standartet e Metodologjisë së FATF; 7. Të bllokohen pa njoftim paraprak fondet dhe pasuritë e personave të shpallur; 8. Të bëhet përcaktimi i mekanizmave për identifikimin e subjekteve potencial për shpallje sipas kritereve të Rezolutave; 9. Të bëhet ndjekja e procedurave dhe formularëve standartë për listim të miratuara nga strukturat përkatëse të Këshillit të Sigurimit; 10. Të sigurohet sa më shumë informacion mbështetës i kërkesave për shpallje drejtuar një vendi tjetër; 11. Të bëhet implementimi pa vonesë i sanksioneve financiare specifike; 12. Të bëhet vendosja e procedurave të heqjes nga lista dhe të zhbllokimit të fondeve dhe pasurive të subjekteve të cilët nuk plotësojnë/nuk plotësojnë më, kriteret për shpallje; | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e diskutuara janë:  Opsioni 0 (status quo): te vijohet me kuadrin ekzistues  Opsioni 1: Shfuqizimi i ligjit aktual dhe hartimi i nje ligji te ri.  Opsioni nr. 2: Ndryshimi i ligjit aktual. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Opsionet e zgjedhura me ndryshime ligjore nuk kanë ndikim financiar në buxhet. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i zgjedhur është opsioni nr. 2, kjo për dy arsye:  E para sepse do të ishte i mjaftueshëm për të arritur objektivat e vendosura, si edhe për të zgjidhur problemin e identifikuar. (*Ajo e përafrimit me rekomandimet e FATF.)*  E dyta sepse ndryshimet që propozohen në ligjin aktual nuk janë thelbësore dhe në një masë të konsiderueshme për nga teknika legjislative, pra nuk prekin ndryshim në mbi 50% të aktit | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Projektligji është hartuar me kontribut kryesor të Drejtorisë së Përgjithshme të Parandalimit dhe Pastrimit të Parave....... Projektligji është hedhur për konsultim në faqen zyrtare të Ministrisë së Financave dhe Ekonomisë dhe në rregjistrin elektronik të konsultimeve por nuk ka pasur asnjë reagim nga palët e interesuara. (Kjo pike do te plotesohet pasi te kryhet faza e konsultimit publik). | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi dhe monitorimi kryhen nga Drejtoria e Përgjithshme e Parandalimit dhe Pastrimit të Parave dhe autoritetet mbikëqyrëse, monitoruar nga Ministria e Financave dhe Ekonomisë. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Sistemi shqiptar i parandalimit të financimit të terrorizmit i është nënshtruar vlerësimit në kuadër të Raundit të 5të të Vlerësimit për Shqipërinë kryer nga Komiteti MONEYVAL i Këshillit të Evropës[[1]](#footnote-2), që është organi rajonal që vlerëson për vendin tonë përputhshmërinë me rekomandimet e FATF. Ky vlerësim ka identifikuar nevojat dhe ka bërë rekomandimet përkatëse në funksion të përputhshmërisë teknike me secilin prej Rekomandimeve të FATF-së.

Me këtë projektligj synohet përmbushja e detyrimeve që rrjedhin nga Rekomandimi 6 i FATF dhe kriteret përkatëse të këtij rekomandimi, i cili në tërësi është vlerësuar si pjesërisht i përmbushur. Vlen të evidentohet rëndësia e posaçme e përmbushjes së detyrimeve që rrjedhin nga Rekomandimi 6 pasi është në grupin e atyre që konsiderohen kyçe në sistem parandalues dhe goditës ndaj terrorizmit dhe financimit të tij.

Në pasqyrim të gjetjeve të raportit për pjesën takuese dhe në funksion të rritjes së efektivitetit dhe përputhshmërisë teknike të sistemit në parandalim të financimit të terrorizmit dhe zbatim në kohë dhe me efektivitet të masave të kërkuara nga Këshilli i Sigurimit të OKB, janë përpiluar dhe amendamentet që përmban ky projektligj.

Nisma për hartimin e Projektligjit vjen në kuadër të:

1. Neni 13 i Konventës 198 së KiE, “Për pastrimin, kërkimin, kapjen dhe konfiskimin e produkteve të krimit dhe për financimin e terrorizmit”

2. Rekomandimeve Grupit i Posaçëm i Veprimit Financiar (FATF)

3. Gjetjeve të Komitetit MONEYVAL;

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Komiteti i MONEYVAL ka identifikuar nevojat dhe ka bërë rekomandimet përkatëse në funksion të efektivitetit të sistemit dhe përputhshmërisë teknike me Rekomandimet e FATF-së.

Shqipëria ka një mekanizëm formal për identifikimin e subjekteve potenciale për shpallje. Sidoqoftë, kriteret e përdorura nga autoritet kombëtare për identifikimin duket se nuk mbulojnë sipërmarrjet që lidhen me personat apo entet e shpallura siç parashikohet nga Rezolutat përkatëse të Këshillit të Sigurimit të OKB-së

Ligji “Për parandalimin e pastrimit të parave”, nuk përcakton veprimet që duhen kryer nga subjektet raportuese në bazë të urdhërit të bllokimit . Ligji nuk parashikon nëse mekanizmi i bllokimit do të shtrihet tek fondet të cilat nuk janë në pronësi por janë nën kontrollin e personave të shpallur.

Gjithashtu, ligji aktual, nuk përmban ndonjë detyrim të shprehur për të zbatuar drejtpërsëdrejti sanksionet e OKB-së kundër financimit të terrorizmit. Duke qenë se ligji nuk përkufizon konceptin “bllokim” është e paqartë çfarë veprimi do kryhet nga subjekti raportues. Me përjashtim të subjekteve raportuese, detyrimi për bllokimin e fondeve dhe aseteve të personave të shpallur nuk shtrihet tek asnjë person tjetër.Mungojnë mekanizmat bllokues për rastet e agjencive ligjzbatuese. Vonesat në pasqyrim mund të rezultojnë në njoftim paraprak de facto të personave apo enteve të interesuara.

Nuk parashikohet ndonjë detyrim që të ndiqen proçedurat dhe formularët standard , siç janë miratuar nga Komitetet relevante. Në Shqipëri nuk ka asnjë parashikim ligjor të posaçëm që cakton proçedurat për të kërkuar nga shtete tjera zbatimin e masave në kuadët të mekanizmit të ngrirjes, dhe sigurimin e informacionit identifikues.

Kështu që, edhe pse Shqipëria ka marrë hapa për të përshpejtuar zbatimin e sanksioneve që lidhen me terrorizmin, kjo është sidoqoftë akoma e papajtueshme me kërkesën për t’i zbatuar sanksionet “pa vonesë”. Në ligj mungojnë proçedurat për zhbllokimin e fondeve të përsonave apo enteve të prekur padrejtësisht si dhe proçedurat për paraqitjen e kërkesave për heqje nga lista e personave të shpallur pranë Komiteteve sanksionuese të OKB-së 1267/1989 dhe 1988.

Sipas MONEYVAL, pavarësisht zhvillimeve të konsiderueshme ligjore, shkak i këtij problemi mbeten disa boshllëqe në kuadrin ligjor që rregullon sanksionet financiare specifike të lidhura me terrorizmin dhe financimin e terrorizmit.

**Për sa i përket përputhshmërisë teknike, rekomandimi 6,“Sanksionet specifike financiare- terrorizmi dhe financimi i terrorizmit, është vlerësuar pjesërisht i përmbushur.**

Për rrjedhoje lind nevoja e krijimit të një baze ligjore për adresimin e mangësive për aq sa është fushë e zbatimit të ligjit të propozuar.

Grupet te cilat do te preken nga ky ndryshim jane Subjektet apo institucionet raportuese, të parashikuara në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar,

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nevoja për të ndërhyrë ka lindur nga Raporti i Moneyval dhe me të synohet adresimi i gjetjeve dhe rekomandimeve të Raportit. Nëpërmjet ndërhyrjes synohet përafrimi me Rekomandimet e FATF që janë detyruese për vendin tonë (më sipër të shpjeguara) dhe nëse nuk realizohet ky përafrim ka mekanizma të ndryshëm shtrëngues që nga monitorimi i përforcuar deri në vendosje të vendit në lista publike. Shkalla e ndërhyrjes së Qeverisë nuk është domethënëse pasi ndërhyrja realizon ndryshime të një mase të vogël të ligjit ekzistues, me karakter përafrimi me standartet ndërkombëtare.

Qëllimi i përgjithshëm që synohet është:

* Zvogëlimi i rreziqeve të financimit të terrorizmit nëpërmjet politikave, koordinimit dhe bashkëpunimit;
* Parandalimi i hyrjes së fondeve në mbështetje të terrorizmit në sektorin financiar apo në sektorë të tjerë ose zbulimi dhe raportimi i tyre;
* Zbulimi dhe goditja e kërcënimeve financim terrorizmi;
* Reagimi në kohë dhe me efikasitet ndaj rreziqeve të sipërcituara.

Objektiv i lartë dhe i përhershëm i qeverisë është lufta kundër financimit të terrorizmit, e shprehur kjo në dokumentet kryesore në fuqi. Puna kryesore e bërë deri tani ka të bëjë me hartimin e projektligjit.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

1. Të përafrohet kuadri ligjor ne masën 100% me rekomandimet e Grupit të Posaçëm të Veprimit Financiar.
2. Krijimi i kuadrit ligjor për të bërë të mundur zbatimin nga Republika e Shqipërisë të detyrimit që rrjedh nga neni 13 i Konventës nr. 198 të KiE, “Për pastrimin, kërkimin, kapjen dhe konfiskimin e produkteve të krimit dhe për financimin e terrorizmit” ratifikuar nga Republika e Shqipërisë me ligjin nr.9646 datë 27.11.2006.
3. Të rritet aftësia e vendit për të zbuluar dhe goditur kërcënimet për financimit të terrorizmit;
4. Të parandalohet hyrja e fondeve në mbështetje të terrorizmit
5. Të zbulohen pasuritë dhe fondet e mbajtura nga personat e shpallur dhe ndalimet;
6. Të Impelemntohen dhe zbatohen sanksione financiare specifike në përputhje me procedurat dhe standartet e Metodologjisë së FATF;
7. Të bllokohen pa njoftim paraprak fondet dhe pasuritë e personave të shpallur;
8. Të bëhet përcaktimi i mekanizmave për identifikimin e subjekteve potencial për shpallje sipas kritereve të Rezolutave;
9. Të bëhet ndjekja e procedurave dhe formularëve standartë për listim të miratuara nga strukturat përkatëse të Këshillit të Sigurimit;
10. Të sigurohet sa më shumë informacion mbështetës i kërkesave për shpallje drejtuar një vendi tjetër;
11. Të bëhet implementimi pa vonesë i sanksioneve financiare specifike;
12. Të bëhet vendosja e procedurave të heqjes nga lista dhe të zhbllokimit të fondeve dhe pasurive të subjekteve të cilët nuk plotësojnë/nuk plotësojnë më, kriteret për shpallje;

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Opsioni 0 (status quo): gjendja në të cilën ligji ndodhet nuk mund të pranohet pasi nuk përmbush kriteret e vendosura nga Moneyval dhe rekomandimet e FATF.

Opsioni 1(shfuqizimi i ligjit të mëparshëm dhe hartimi i një ligji të ri): as ky opsion nuk mund të pranohet pasi nuk do të ketë ndryshime thelbësore në ligjin aktual i cili do vazhdojë të jetë në fuqi.

Opsioni 2 (ndryshimi i ligjit aktual): opsioni nr. 2 ai i ndryshimit të ligjit aktual do të ishte i mjaftueshëm për të arritur objektivat e vendosura si edhe për të zgjidhur problemin e identifikuar.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:* 
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Grupet te cilat do te preken nga ky ndryshim jane:

1. Subjektet apo institucionet raportuese, të parashikuara në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar,
2. Personat e shpallur
3. Personat që veprojnë për llogari apo nën drejtimin e personave të shpallur

Llojet e ndikimeve kanë të bëjnë me faktin që Subjektet apo institucionet raportuese, të parashikuara në ligjin nr. 9917, datë 19.5.2008,“Për parandalimin e pastrimit të parave dhe financimit të terrorizmit”, të ndryshuar, janë të detyruara të raportojnë pa njoftim paraprak të personave të dyshuar, në Drejtorinë e Përgjithshme të Parandalimit të Pastrimit të Parave kur kanë të dhëna ose dyshime për veprime financiare, transanksione, fonde ose veprime të tjera, të kryera apo që tentohet të kryhen, që kanë për qëllim kryerjen apo financimin e veprave terroriste, pavarësisht nga vlera e tyre.

Në lidhje me personat e shpallur dhe personat që veprojnë për llogari apo nën drejtimin e tyre, llojet e ndikimeve kanë të bëjnë me faktin që këto subjekte i nënshtrohen masave të parashikuara për fondet dhe pasuritë:

a) në të cilat personi i shpallur ushtron të drejta kontrolli faktike.

b) të gjitha ato që zotërohen apo kontrollohen nga personi i shpallur, duke mos i kushtëzuar masat në ato që mund të lidhen me një akt terrorist specifik, komplot apo kërcënim;

c) që janë tërësisht apo bashkërisht të zotëruara apo kontrolluara, direkt apo indirekt, nga persona të shpallur;

ç) të rrjedhura apo prodhuara nga fondet apo pasuritë e zotëruara apo kontrolluara direkt apo indirekt nga personat e shpallur.

Pra, zgjerohet rrethi i pasurive ndaj të cilave zbatohen sanksionet si dhe rrethi i subjekteve, duke përfshirë personat që veprojnë për llogari apo nën drejtimin e subjekteve të shpallur.

Efekte të cilat mund të monetarizohen për institucionin nuk ka. Për subjektet e zbatimit të ligjit ndikimet kanë të bëjnë me faktin që Subjektet apo institucionet raportuese, të parashikuara në ligjin nr. 9917/2008, janë të detyruara të raportojnë pa njoftim paraprak të personave të dyshuar, kur kanë të dhëna ose dyshime për veprime financiare, transanksione, fonde ose veprime të tjera, të kryera apo që tentohet të kryhen, që kanë për qëllim kryerjen apo financimin e veprave terroriste, pavarësisht nga vlera e tyre.

Ndërsa ndikimet për personat e shpallur dhe personat që veprojnë për llogari apo nën drejtimin e tyre, kanë të bëjnë me zgjerimin e rrethit të pasurive ndaj të cilave zbatohen sanksionet si dhe rrethit të subjekteve, duke përfshirë personat që veprojnë për llogari apo nën drejtimin e subjekteve të shpallur.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni nr.2 është opsioni i preferuar për të arritur objektivat e vendosura nga FATF. Rekomandimet që janë parashikuar për përafrim janë të detyrueshme dhe nuk prekin thelbin e ligjit aktual por janë shtesa dhe ndryshime mbi të.

Gjithashtu, ky opsion eshte i preferuar edhe duke respektuar teknikën legjislative pasi akti nuk do të pësojë ndryshime në mbi 50% të tij.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Njësia përgjegjëse e cila do të merret me zbatimin e tij është Drejtoria e Përgjithshme e Parandalimit të Pastrimit të Parave, e mbikëqyrur nga Ministria e Financave dhe Ekonomisë dhe autoritetet mbikqyrëse.

Nuk parashikohen pengesa për këtë qëllim.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Kriteri tregues i arritjes së qëllimit do të jenë raporti i MONEYVAL, i cili do të mbahet për të treguar masën e pasurimit të rekomandimeve të FATF në kuadrin ligjor vendas.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

1. Raporti i plotë gjendet në : *https://rm.coe.int/committee-of-experts-on-the-evaluation-of-anti-money-laundering-measur/16808ff138* [↑](#footnote-ref-2)